Aktivitet
Som et led i Wadden Tide kunsten inviterer vi til den stille, meditative sanseoplevelse ved havet – forhåbentlig i en smuk solnedgang.
Ta' siddeunderlag, kaffe/the og påklædning efter vejret med og kom og få en natursanseoplevelse i sandet og klitterne, hvor naturvejlederen faciliterer og sporer dig ind på at få alle sanser i brug, nyde det flygtige sand og uendeligheden ud over vandet.
Arrangementet går i Mollys fodspor, hvilket henviser til Molly Haslunds kunstværk på stranden, som er inspireret af uendelighedstegnet og sandets dynamik, flugt og evige forandring. Der bliver mulighed for at være aktiv i "Mollys fodspor", hvis du ønsker variation i den meditative ro akkompagneret af bølgernes brusen.
Husk påklædning efter vejret – du skal sidde ude og (en del af tiden) stille, være, nyde og bruge sanserne